laion/Wikipedia-Exotic huggingface dataset:
עובדות לא חשובות

עובדות לא חשובות היא קבוצת פייסבוק ישראלית ציבורית בה מפורסמות "עובדות מעניינות ללא חשיבות מיוחדת" בנושאים שונים. נכון ל-2023 הקבוצה מונה מעל ל-505 אלף משתמשים. הקבוצה הוקמה ב-21 באפריל 2011 כקבוצת טריוויה שהייתה בדיחה בין חברים, ולא גדלה בחברים בקבוצה. במהלך 2016 החלה לגדול משמעותית, עד שבינואר 2017 הגיעה הקבוצה ל-100,000 חברים, עליה של מעל 30 אלף משתמשים בשנה, ביוני 2018 היו בקבוצה 400,000 חברים. עקב העומס הרב על הקבוצה הוקמה ב-12 ביולי 2018 קבוצה למנהלים בלבד המכונה ״מנהלי על״ח״. בתחילת שנת 2017 קיבלה הקבוצה כ-400 פוסטים ביום, מתוכם פורסמו כ-50, מה שהוביל לקביעת חוקים לקבוצה ולפוסטים הפורסמים בהם: בין היתר אסור לחזור על פוסטים קודמים ונדרש לספק מקור מהימן לטענה, כגון ויקיפדיה. הפופולריות של הקבוצה אוזכר פעמים רבות כדוגמה להצלחה ברשתות החברתיות, והקבוצה מצוינת בתקשורת כאחת קבוצות הפייסבוק הגדולות בישראל. לטענת עיתונאים מסוימים, חלק מהפופולריות של הקבוצה ודומותיה נובע מה"קלילות" של עובדות חסרות משמעות, והיכולת להתקדם מהן הלאה, בשונה מנושאים אקטואליים בעלי עומק הדורשים התעסקות ארוכה יותר. בעקבות הצלחת הקבוצה וסגנונה, נפתחו מספר קבוצות בעלות שיטה דומה אך עם מיקוד בתחום מסוים, לדוגמה: עובדות לא חשובות בספורט - קבוצת פייסבוק בעלת כ-50 אלף חברים, המוקדשת לעובדות לא חשובות בנושא ספורט בלבד. נפתחה ב-4 ביוני 2017. עובדות לא חשובות בתנ"ך - קבוצת פייסבוק של 929 - תנ"ך ביחד שעוסקות בעובדות בנושא התנ"ך, שאף פירטה כי "למי שתהה - העובדות הן אכן חשובות ומכובדות. שם הקבוצה פשוט שייך לז'אנר הקבוצות האלה, אך מלא אהבה וכבוד לספר הספרים.". הקבוצה בת כ-10 אלף חברים ונפתחה ב-19 במאי 2017. עובדות לא חשובות בפסיכולוגיה - דף פייסבוק עם כ-23 אלף עוקבים שעוסק ב"עובדות לא חשובות" בתחום הפסיכולוגיה. עובדות לא חשובות - סדרות וסרטים - קבוצת פייסבוק בעלת כ-30 אלף חברים, המוקדשת לעובדות לא חשובות בנושאי טלוויזיה וקולנוע. נפתחה ב-20 בספטמבר 2017. עובדות לא חשובות על סלבס - קבוצת פייסבוק פרטית בניהול מדור סלבס של אתר מאקו, בעלת כ-22 אלף חברים. נפתחה ב-18 בפברואר 2018. עובדות לא נכונות - קבוצת פייסבוק סאטירית, בה מפורסמות עובדות שאינן נכונות, או שנכונות בחלקן אך מעוותות באופן הומוריסטי. עובדות לא חשובות, ברשת החברתית פייסבוק עובדות לא חשובות, ברשת החברתית פייסבוק, מידע על קבוצת "עובדות לא חשובות" עובדות לא חשובות, ברשת החברתית פייסבוק, רשימת משתמשים הגר בוחבוט, 7 עובדות לא חשובות על קבוצת הפייסבוק שכולם מכורים אליה, באתר ynet, 30 בינואר 2017 רותה קופפר, אמ;לק: עובדות מרגשות, באתר TheMarker‏, 5 במרץ 2017 מנהלי על"ח, ברשת החברתית פייסבוק סער ברעם, הכללים ליצור קבוצה איכותית מהרגע הראשון אביתר אדרי, מוניטיזציה: כיצד תהפכו את הקבוצה שלכם לרווחית?, Fuzz New Media,‏ 8 בפברואר 2019 עובדות (לא) חשובות: על זרות ואחרות בחברה הישראלית - זווית אחרת, זווית אחרת עובדות לא חשובות בספורט, ברשת החברתית פייסבוק אור ריטר, ‏הקשר של שייע לניימאר: "עובדות לא חשובות", באתר ערוץ הספורט, 4 באוגוסט 2017 עובדות לא חשובות בתנך, ברשת החברתית פייסבוק עובדות לא חשובות בפסיכולוגיה, ברשת החברתית פייסבוק עובדות לא חשובות - סדרות וסרטים, ברשת החברתית פייסבוק עובדות לא חשובות על סלבס, ברשת החברתית פייסבוק דור בביוף, ‏עובדות לא חשובות על סלבס, באתר ‏מאקו‏, 5 באפריל 2018 עובדות לא נכונות, ברשת החברתית פייסבוק ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עובדות לא חשובות".
מתאוסיניו

מתאוס לאונרדו סאלס קרדוסו (בפורטוגזית: Matheus Leonardo Sales Cardoso) או בקיצור, מתאוסיניו (Matheusinho) (נולד ב-11 בפברואר 1998 בבלו הוריזונטה) הוא כדורגלן ברזילאי המשחק בעמדת הקשר ההתקפי באמריקה מיניירו. מתאוסיניו נולד בבלו הוריזונטה שבמינאס ז'ראיס והצטרף למחלקת הנוער של אמריקה מיניירו ב-2011, בגיל 13. הוא ערך את הופעת הבכורה בבוגרים של הקבוצה ב-19 במרץ 2016, ונכנס כמחליף במחצית השנייה תחת המאמן טיאגו לואיס בהפסד חוץ 0–2 מול טומבנס. באותה העונה, קבוצתו אמריקה מיניירו זכתה באליפות ליגת המשנה הברזילאית ועלתה לליגת העל הברזילאית. מתאוסיניו ערך את הופעת הבכורה שלו בליגה הראשונה ב-2 ביוני 2016 בעודו בן 18. עם השנים, קבוצתו עלתה וירדה בליגות הברזילאיות והקשר זכה ברוב המשחקים בחולצת ההרכב והפך לבורג משמעותי במועדון. בקיץ 2020 מאחר שנותרה לו עוד עונה אחת בחוזה בקבוצתו, אמריקה מיניירו איפשרה למתאוסיניו לחפש לו קבוצה חדשה וכך גם תוכל להרוויח עליו כסף, לפני שחוזהו נגמר. לאחר חיזורים מכמה קבוצות והצעות כספיות שונות, השחקן הגיע להבנות עם המועדון הישראלי בית"ר ירושלים ובערב ראש השנה ה-18 בספטמבר הגיעו לסיכום רשמי וחתם במועדון ל-5 עונות, תמורת סכום שמוערך ב-750 אלף דולר. מתאוסיניו קיבל בבית"ר את הספרה 10. ב-21 בפברואר 2021 ערך השחקן את הופעת הבכורה שלו במועדון, כשעלה מהספסל בניצחון 0–2 על הפועל עכו במסגרת השלב הראשון בגביע המדינה. ב-4 במרץ 2021 הבקיע מתאוסיניו את שער הבכורה בבית"ר ירושלים בהפסד 2–3 לבני סכנין. ב-12 בספטמבר 2021 הושאל למ.ס. אשדוד ב-24 בינואר חזר לאמריקה מיניירו. אמריקה מיניירו אליפות מיניירו: 2016 אליפות הליגה השנייה בברזיל: 2017 מתאוסיניו, באתר Transfermarkt מתאוסיניו, באתר Soccerway מתאוסיניו, באתר FootballDatabase.eu תומר לוי, ‏פינתה מקום לזר: מתאוסיניו הושאל לאשדוד, באתר ערוץ הספורט, 12 בספטמבר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתאוסיניו".
וריטאס

במיתולוגיה הרומית, וריטאס (לטינית: אמת) היא אלת האמת. בתו של האל סטורן ואמו של וירטוס – אל האומץ והעוצמה הצבאית. לעיתים היא נחשבת דווקא לבתו של יופיטר, המכונה על ידי היוונים זאוס, או ליצירה של פרומתאוס. מקובל לספר שהאלה הסתתרה בתחתית באר קדושה. היא מתוארת גם כבתולה לבושה בלבן וגם בתור "האמת העירומה" המחזיקה מראת יד. אלת האמת במיתולוגיה היוונית היא אלתיאה (ἀλήθεια). "וריטאס" היה אף השם שניתן למעלה הרומית של כנות, שנחשבה לאחת המעלות העיקריות של כל רומאי טוב. בתרבות המערבית המילה משמשת גם כמוטו. "Veritas" היא המוטו של כמה אוניברסיטאות, שהבולטת בהן היא אוניברסיטת הארוורד, ומופיעה כחלק מהמוטו של מספר אוניברסיטאות נוספות, בהן אוניברסיטת ג'ונס הופקינס (לה המוטו "Veritas vos liberabit"), אוניברסיטת ייל ואוניברסיטת אינדיאנה ("Lux et Veritas" – אור ואמת), ורבות נוספות. מדיה וקבצים בנושא וריטאס בוויקישיתוף על פי משל איזפוס מס' 530, יום אחד החליט פרומתאוס לפסל את האמת. במהלך עבודתו נענה לקריאתו של יופיטר. בזמן שהלך, שולייתו "הונאה" החל לפסל פסל זהה, אך אזל לו החומר עבור הרגליים. כשחזר אדונו, נדהם פרומתאוס מהדמיון בין הפסלים ורצה לקבל קרדיט על שניהם. הוא הכניס אותם לתנור ולאחר שהוציאם, החדיר להם חיים. האמת פסעה בהליכות מדודות, בעוד תאומה הלא-גמור נותר תקוע במקומו. אותו זיוף זכה לשם "שקר" – ואכן אין לו רגליים. מקורו של תיאור זה ככל הנראה בתרגום שכיח של פתגם שטבע הפילוסוף דמוקריטוס: "אודות האמת איננו יודעים דבר, שכן האמת בבאר". למעשה, תרגום מילולי יותר של "ἐν βύθῳ" הוא "במצולות" במקום "בבאר". ראו האודה האולימפית 10 של פינדארוס. Macey, Samuel L. (2010). Patriarchs of Time: Dualism in Saturn-Cronus, Father Time, the Watchmaker God, and Father Christmas. University of Georgia Press. pp. 34–36. ISBN 9780820337975. נבדק ב-4 באוקטובר 2017. {{cite book}}: (עזרה) משל איזפוס מספר 530 (באנגלית) Diogenes Laertius. Lives of Eminent Philosophers. IX, 72. Perseus Project, Tufts University. Of truth we know nothing, for truth is in a well. Mercatante, Anthony S. (1988). The Facts on File Encyclopedia of World Mythology and Legend. Facts on File. p. 654. ISBN 0-8160-1049-8. Warner, Marina (1985). Monuments and Maidens: The Allegory of the Female Form. Berkeley: University of California Press. p. 315. ISBN 0520227336. Goscilo, Helena (1 ביוני 2010). "The Mirror in Art: Vanitas, Veritas, and Vision". Studies in 20th & 21st Century Literature. 34 (2): 282–319. doi:10.4148/2334-4415.1733. נבדק ב-2018-09-26. {{cite journal}}: (עזרה)
אנה אולסון

אנה אולסון (באנגלית: Anna Olson; נולדה ב-4 במאי 1968) היא שפית קונדיטורית קנדית, בעלת תוכניות טלוויזיה וספרי בישול פופולריים. אנה אולסון נולדה בשנת 1968 באטלנטה, ג'ורג'יה, ארצות הברית. משפחתה היגרה בילדותה לטורונטו שבקנדה. בזכות סבתה היא נחשפה לעולם הבישול והאפייה, והיא זו שלימדה את אנה את רזי השפה הקולינרית. אולסון מעולם לא חשבה להתמקצע וללמוד את התחום הקולינרי. לאחר לימודי התיכון, למדה לתארים מתקדמים במדעי המדינה וסוציולוגיה בקנדה. לאחר הלימודים עבדה כמנהלת השקעות בשוק ההון, תחום שהיה לה קשה, תובעני ומתיש וכדי להפיג את הלחץ מהעבודה הייתה נכנסת למטבח לבשל ולאפות לוא דווקא כדי לאכול, אלא לשם התאווררות והתרעננות. בהפסקות הצהריים שלה, אולסון הסתובבה בשוק סנט לורנס בטורונטו וחיפשה מרכיבים שונים והשראה לארוחת ערב הבאה שלה. לאחר שלושה חודשי עבודה, החליטה לפרוש מעבודתה בשוק ההון ולהרשם ללימודי בישול ואפייה ברוד איילנד ארצות הברית. לאחר ניסיונות של כמה שנים בעבודה בתחום הבישול ברחבי ארצות הברית מצאה את מקומה במסעדה שעל גדות מפלי ניאגרה, בצד הקנדי, שם עבדה במשך שבע שנים ושם גם הכירה את בעלה השף מייקל אולסון. בראיונות עמה היא מודה לא אחת על שחוותה זמנים מאתגרים כאשר כמעט ולא נכנסו הזמנות, והקינוחים שלה פשוט התקלקלו. אז העלתה רעיון להעביר קורסים לקהל הרחב שבהם היא יכולה לחלוק את הידע הרב שלה וסודות מהתחום הקולינרי. הקורסים זכו להצלחה רבה. אולסון פרסמה מעל לשמונה ספרי בישול ואפייה כאשר בשניים מהם השתתף בכתיבה בעלה מייקל. יש יותר משבע תוכניות טלוויזיה בכיכובה ביניהן "אופים עם אנה אולסון" ו"טרי עם אנה אולסון", שמשודרים בשלוחה הקנדית של ערוץ "Food Network" האמריקאי. גם בישראל התוכניות שלה משודרות בערוצי בישול ואפייה בערוצים השונים. הסדנאות, תוכניות הטלוויזיה והספרים הקנו לה מעריצים ועוקבים רבים ברחבי העולם. ספריה תורגמו לשפות רבות והמתכונים שלה התפרסמו במדורי אוכל במקומות רבים בעולם. למרות עיסוקה בקונדיטוריה היא דוגלת באורח חיים בריא הכולל תזונה בריאה עם הרבה פירות וירקות והקפדה על אימוני כושר וספורט. אולסון ביקרה בישראל בשנת 2017 כדי לקדם את התוכנית "אולסון מככבת" בסלקום tv בהנחייתה וגם על מנת ללמוד על מאפי וקינוחי המזרח התיכון. אתר האינטרנט הרשמי של אנה אולסון אנה אולסון, ברשת החברתית פייסבוק אנה אולסון, ברשת החברתית אקס (טוויטר) אנה אולסון, ברשת החברתית אינסטגרם אנה אולסון, באתר פינטרסט אנה אולסון, במסד הנתונים הקולנועיים IMDb (באנגלית)
מקמילן ALIAS CS5

המקמילן אליאס CS5, באנגלית: McMillan ALIAS CS5, הוא רובה צלפים בריחי קומפקטי מושתק שנועד למשימות צליפה חשאיות. בשל ממדיו הקטנים (בייחוד כאשר הוא מקופל) הוא נוח להסלקה והוא תומך גם בתחמושת תת-קולית לביצוע ירי שקט וחשאי. הרובה מדויק מאוד: מקמילן מתחייבת לרמת דיוק של sub-MOA והוא מקבץ ב-0.5 דקת קשת באופן עקבי. ה-CS5 הוא חלק מקו רובי ה-ALIAS שמציעה חברת האחים מקמילן. ה-CS5 מוצע בשני דגמים: דגם Q ודגם T, הנבדלים זה מזה בעיצוב המתפסים. הקת מתקפלת וכאשר היא מקופלת אורך הרובה הוא 23.5 אינץ' (600 מילימטרים) בלבד, דבר ההופך אותו אידיאלי להסלקה והסתרה. הקנה הוא קנה קצר מושתק אינטגרלית, דבר החוסך התקנת משתיק קול על לוע הקנה (דבר שהיה מאריך את הרובה באופן ניכר). כדי להשיג ירי שקט במיוחד הרובה תומך בעיקר בירי תחמושת תת-קולית, אך שימוש בתחמושת כזאת מגביל משמעותית את טווח הירי. ישראל ישראל: הרובה נמצא בשירות הימ"מ, היחידה הלאומית המיוחדת ללוחמה בטרור. אתר האינטרנט הרשמי של מקמילן ALIAS CS5 בימ"מ דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד). ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
ג'ורג' לופז

ג'ורג' לופז (באנגלית: George Lopez; נולד ב-23 באפריל 1961) הוא שחקן, מדבב וקומיקאי אמריקאי. הוא ידוע בכיכובו בסיטקום "ג'ורג' לופז" (אנ') שנוצר על ידו. לופז זכה במספר פרסים על פועלו ותרומתו לקהילה הלטינית, כולל פרס אימג'ן לשנת 2003, פרס רוח הלטינו לשנת 2003 עבור מצוינות בטלוויזיה ופרס ההשפעה הלאומית של מדיה היספנית. הוא נבחר לאחד מ-25 ההיספנים המובילים באמריקה על ידי מגזין "Time" בשנת 2005. לופז נולד ב-23 באפריל 1961 במישיון הילס (אנ'), לוס אנג'לס שבקליפורניה להורים ממוצא מקסיקני. אביו עזב אותו כשהיה בן חודשיים ואמו עזבה אותו בהיותו בן 10. הוא גודל על ידי סבתו מצד אמו, בניטה גוטיירז, עובדת במפעל, וסב חורג, רפוגיו גוטיירז, עובד בניין. לופז למד בתיכון סן פרננדו (אנ') וסיים את לימודיו בשנת 1979. בשנת 2000, לאחר מספר שנים של הופעות סטנדאפ, השחקנית סנדרה בולוק פנתה ללופז על מנת שהוא יפיק ויככב בקומדיה. בולוק הייתה מודאגת מהיעדר סיטקומים המכוונים להיספנים בטלוויזיה האמריקאית ודחפה להשיג סיטקום בטלוויזיה שמככבים היספאנים מבלי שיעסוק אך ורק בקהילה האמריקאית ההיספנית. ABC התחילה לשדר את סדרת הטלוויזיה "ג'ורג' לופז" (אנ'). בשנת 2002 לופז הפך לאחד הלטינים הבודדים שכיכבו בסדרה קומית בטלוויזיה בארצות הברית, בנוסף לדסי ארנז, פרדי פרינזה וג'ון לגוויזאמו. "ג'ורג' לופז" היא קומדיית מצבים אמריקאית ששודרה במקור ב-ABC בין השנים 2002 – 2007. לופז כיכב בתוכנית, והיה היוצר השותף, הכותב והמפיק שלה. לופז היה חבר צוות ופרשן בתוכנית הספורט של HBO ב-NFL בעונת 2003/2004. ב-8 במרץ 2007 הוכרז כי ג'ורג' לופז יצטרף לתוכנית "Nick at Nite" (אנ') בערוץ ניקלודיאון. הוא הופיע לראשונה בתוכנית ב-10 בספטמבר 2007. בשנים 2009–2011 הנחה את התוכנית "Lopez Tonight" ברשת TBS. בשנת 2022 החל לככב בסיטקום "Lopez vs Lopez" ברשת NBC. לופז הוא אב לילדה מנישואיו לאן סראנו, ממנה התגרש ב-2011. לופז תמך בברני סנדרס בבחירות לנשיאות ארצות הברית ב-2016. מתגורר בלוס אנג'לס. מדיה וקבצים בנושא ג'ורג' לופז בוויקישיתוף אתר האינטרנט הרשמי של ג'ורג' לופז ג'ורג' לופז, ברשת החברתית פייסבוק ג'ורג' לופז, ברשת החברתית אקס (טוויטר) ג'ורג' לופז, ברשת החברתית אינסטגרם ג'ורג' לופז, ברשת החברתית טיקטוק ג'ורג' לופז, במסד הנתונים הקולנועיים IMDb (באנגלית) ג'ורג' לופז, באתר AllMovie (באנגלית) ג'ורג' לופז, באתר Rotten Tomatoes (באנגלית) ג'ורג' לופז, במסד הנתונים הקולנועיים KinoPoisk (ברוסית) ג'ורג' לופז, באתר MusicBrainz (באנגלית) ג'ורג' לופז, באתר Discogs (באנגלית) ג'ורג' לופז, באתר Songkick (באנגלית) ג'ורג' לופז, באתר אנציקלופדיה בריטניקה (באנגלית) Poniewozik, James (22 באוגוסט 2005). "25 Most Influential Hispanics in America - TIME" – via content.time.com. {{cite web}}: (עזרה)
מחלף בנציון נתניהו

מחלף בנציון נתניהו (ידוע גם בשמו המקוצר מחלף בנציון) הוא מחלף בצפון ירושלים, המחלף מחבר בין כביש 4197 לכביש 50 (כביש בגין) הקרוי על שם בנציון נתניהו. המחלף משרת את תושבי השכונות הצפוניות נווה יעקב ופסגת זאב שכן הוא מתפקד ככביש גישה מהיר יותר לכביש בגין (כביש 50) שחוצה את ירושלים ומחבר בין שכונות בכל חלקי העיר וכביש 443. מטרת הכביש הייתה להפחית את העומס על צומת הגבעה הצרפתית, במהלך העבודות התעוררה מחאה מצד תושבי שכונת בית חנינא שמחו על מעבר הכביש בסמוך לביתם. העבודות להקמת המחלף החלו ב-2011 ועלות הקמתו של המחלף מוערכת בכ-190 מיליון ש"ח. עוד ביולי 2012, מספר חודשים לאחר מותו של בנציון נתניהו אושרה הנצחתו של בנציון נתניהו וזאת בניגוד לנוהל של המחלקה להקצאת שמות בעיריית ירושלים, על פיו יש להמתין שלוש שנים בין מותו של אדם לבין חניכת רחוב על שמו, לטענת העירייה הדבר נובע מהעובדה שמדובר במחלף ולא רחוב וזאת בנוסף לאישורו של היועץ המשפטי של עיריית ירושלים, אמנון מרחב. המחלף נחנך במאי 2013 בטקס בהשתתפותם של בנו של בנציון, ראש הממשלה בנימין נתניהו, שר התחבורה ישראל כ"ץ, חברי מועצת העיר ירושלים וחבר הכנסת דודי אמסלם. שר התחבורה אף ציין שהמחלף והכביש שמשמש אותו מצטרף לסדרת פרויקטים בתחום התחבורה שנמצאים בשלבי פיתוח מתקדמים, בהם הרכבת המהירה בין תל אביב לירושלים ועבודות תשתית במחלף שער הגיא. להקמת כביש 4197 והמחלף נלוו התנגדויות של ארגוני שמאל בטענה שהוא עובר בשטחים בבעלות פלסטינית. כדי להימנע מהפקעת אדמות אלו, נסלל החיבור של הכביש למחלף על גבי גשר באורך 200 מטרים, אשר עמודיו ניצבים על קרקע ישראלית מעל נחל עטרות. בנוסף, הורחבו כבישים בסמוך למחלף. ב-7 ביוני 2023 הונח על-ידי אנשי מחאת יוצאי מערך המבצעים המיוחדים שלט מחאה על אנדרטה שבמחלף, שבו כונה המחלף "מחלף ע"ש אבי הדיקטטור". נתניהו גינה את הפעולה והגיש תלונה במשטרה. מדיה וקבצים בנושא מחלף בנציון נתניהו בוויקישיתוף שם המחלף לפי פרסום זה מחלף בנציון נתניהו יוסי אלי, בקרוב בירושלים: מחלף על שם בנציון נתניהו, באתר nrg‏, 9 ביולי 2012 אלי בן דוד, בירושלים נחנך כביש 20, מחלף על שם פרופ' בנציון נתניהו, באתר JDN, ‏5 במאי 2013 ניר חסון, בהליך מקוצר: נחנך מחלף בירושלים על שם אביו של נתניהו, באתר הארץ, 5 במאי 2013 הילה רויזנמן, נחנך מחלף על שם בנציון נתניהו, באתר ירושליםנט, ‏5 במאי 2013 יקותיאל צפרי, פטנט עולמי עוקף הפקעה - mynet ירושלים, באתר web.archive.org, ‏16 בנובמבר, 2008 איתמר אייכנר, אדם קוטב, שלט מחאה הונח על אנדרטה במחלף לזכר אביו של נתניהו, רה"מ: "אנשים שפלים", באתר ynet, 7 ביוני 2023.
עונת 2020/2021 בליגה המאוחדת של VTB

עונת 2020/2021 בליגה המאוחדת של VTB היא העונה ה־12 של ליגת VTB, טורניר מועדוני כדורסל בינלאומי בקרב קבוצות מקצועניות ממזרח אירופה. בטורניר השתתפו 13 קבוצות ששיחקו במערכת מחזורית בת שני סיבובים. שמונה הקבוצות המובילות בסוף העונה הסדירה השתתפו בפלייאוף, כל הסדרות שוחקו בסדרה של הטובה משלוש. * במקרה הצורך * בעת הצורך * בעת הצורך משחק האולסטאר התקיים במוסקבה ב-VTB ארנה ב-14 בפברואר 2021. האתר הרשמי של הטורניר האתר הרשמי של ליגת הנוער של VTB "Утвержден календарь чемпионата-2020/21". Единая лига ВТБ. 2020-07-20. נבדק ב-2020-07-20. "Матч Всех Звезд-2021 пройдет 14 февраля в Москве". Единая лига ВТБ. 2020-07-15. נבדק ב-2020-08-01.
SIAI S.8

SIAI S.8 היה מטוס ימי דו-כנפי וחד-מנועי שהוגדר כמטוס סיור וצייד צוללות מתוצרת יצרנית המטוסים האיטלקית סבויה-מרקטי (שם החברה היה: Società Idrovolanti Alta Italia), אשר הושק בשנת 1917. מנהל התכנון והייצור היה המהנדס האווירונאוטי "Raffaele Conflenti" (אנ'). יוצרו 172 יחידות עד סוף שנת 1918. מטוס "SIAI S.8" היה בשירות הצי המלכותי האיטלקי, המטוס צייד 5 טייסות של הצי האיטלקי המלכותי. * קליפת האווירון בצורת הסירה עשויה מעץ, כמו הכנפיים אשר מכוסות בבד. הטייס ואיש צוות אוויר (מטיל פצצות) ישבו זה ליד זה. דגם ה-"SIAI S.8" נטל חלק פעיל בסוף מלחמת העולם הראשונה. עד שנת 1920 נותרו 63 מטוסים בלבד. מדחפים: מדחף דוחף קבוע בעל 2 להבים. 6 צילינדרים בטור, 14.3 ליטר, המפיק 160 כ"ס, מנוע מסוג "Isotta Fraschini V.4" (אנ'), מנוע קירור מים, (משקל יבש של המנוע: 264 ק"ג). מנוע "Colombo F-150" המפיק 120 כ"ס. מנוע "Hispano-Suiza-44" המפיק 220 כ"ס, מתוצרת "Hispano-Suiza" (אנ'). הצי המלכותי האיטלקי - שימש את השירות האווירי של הצי. הצבא המלכותי האיטלקי - סיוע ליחידות השדה. SIAI S.12 SIAI S.21 קאנט 25 מדיה וקבצים בנושא SIAI S.8 בוויקישיתוף מטוס "SIAI S.8" aviastar.org/air/italy/siai_s-8 The Illustrated Encyclopedia of Aircraft (Part Work 1982-1985). Orbis Publishing C. G. Gray, Jane's All the World's Aircraft 1919, Facsimile ed., London, David & Charles (Publishers) Limited, novembre 1969 [1919], ISBN 0-7153-4647-4. יצרנית כלי הרכב, מנועי מטוסים ומטוסים "Hispano-Suiza" aeha.cat/hispano-suiza
תן למוזיקה לדבר

"תן למוזיקה לדבר" הוא סינגל של הראפר הישראלי סאבלימינל, אשר יצא לאור ב-4 בינואר 2018. השיר נכתב, הולחן והופק על ידי סאבלימינל עצמו. השיר הוא בסגנון האפרו-טראפ, והוא עוסק בגזענות ואפליות שקיימות בחברה הישראלית בין מגזרים ועדות וקבלת השונה, ומעביר מסרים של אנטי-גזענות (אנ') והדדיות. השיר זכה להצלחה רבה בצאתו, והגיע בשיאו למקום השני במצעד ההשמעות ברדיו השבועי של חברת מדיה פורסט, כשצבר כ-161 השמעות וצעד במצעד כ-15 שבועות רצופים. במצעד השנתי של החברה הגיע השיר למקום השלישי, במצעד השנתי של אקו"ם הגיע השיר למקום הרביעי, ובמצעד הפזמונים העברי השנתי של גלגלצ ואתר ynet הגיע השיר למקום ה-39. דודי פטימר ממעריב אונליין העניק לשיר ביקורת חיובית: "עם טקסט אופייני לסאבלימינל (כולל הרמה מגניבה לריקי גל), לחן ופזמון קליטים משמיעה ראשונה ווייב מושקע ועשיר מוזיקלית (הממשיך את הלך הרוח של אלבומו האחרון), סאבלימינל ממשיך לבסס מעמדו כמנטור היפ הופ ישראלי וכאחד האמנים הראויים במלוא הדעה לתואר זה". יוסי חרסונסקי העניק לשיר ביקורת מעורבת: "סאבלימינל שרבט מסר בקלי קלות. הוא מרגיש פתע מושיע, גייס ילדים ונערים אפריקאים לרקוד בקליפ מושקע. המטרה מקדשת את האמצעים, אבל סאבלימינל יישאר כנראה בצד של הבידור. האם הוא מסוגל להוביל קמפיין אנטי גזעני על באמת כמו זה שהביא לסוף האפרטהייד בדרום אפריקה? – מסופקני. המגלומניות שלו כמפיק מוזיקלי מתורגמת למוזיקה שמחה מקפיצה, לקליפ צבעוני מלהיב. הוא לפחות עשה משהו". הווידאו קליפ של השיר פורסם בסמוך לצאת הסינגל עצמו בערוץ היוטיוב של סאבלימינל, ובוים על ידי סאבלימינל עצמו, טל הנדלסמן ואבי בן זקן. הקליפ צולם בעיר קייפטאון שבדרום אפריקה, ומשתתפים בו גם רקדנים אפריקאים. על הקליפ אמר סאבלימינל: "הגעתי לאחד המקומות המקופחים וקשים בעולם ועברתי שם חוויה מכוננת. גיליתי אנשים חמים, מלאים בשמחת חיים, אהבה וצניעות, שמוזיקה זורמת להם בדם. באתי לחזק, וחזרתי בזכותם מחוזק, מלא תקווה ואופטימיות". נותן למוזיקה לדבר: סאבלימינל בסינגל חדש נגד הגזענות, באתר "סרוגים", 4 בינואר 2018 המצעד השבועי, שבוע 03, 2018, באתר מדיה פורסט ישראל המצעד השבועי, שבוע 16, 2018, באתר מדיה פורסט ישראל תרבות ובידור 13, וואו: הישג מדהים לעומר אדם, באתר חדשות 13 (לשעבר ערוץ עשר), 2 בספטמבר 2018 מעריב אונליין, ‏"שני משוגעים" של עומר אדם הוא השיר המושמע ביותר לשנת 2018, באתר מעריב אונליין, 26 בדצמבר 2018 ערן סויסה, מי היו הכי מושמעים ב-2018?, באתר ישראל היום, 26 בדצמבר 2018 עמי פרידמן ודלית רצ'שטר, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 דודי פטימר, ‏נותן למוזיקה לדבר: סאבלימינל מוציא שיר חדש וחברתי מתמיד, באתר מעריב אונליין, 4 בינואר 2018 יוסי חרסונסקי, תן למוזיקה לדבר, באתר "יוסמיוסיק", 5 בינואר 2018 ירדן עזיזי, סאבלימינל עושה את אפריקה בקליפ חדש שעושה לרקוד, באתר חדשות 13, 4 בינואר 2018
Sand Cloud

Sand Cloud היא חברת הלבשה ואביזרי חוף. היא מוכרת מגבות, ביגוד ואביזרים ותורמת 10% מרווחי החברה מהמכירה לארגונים לשימור ים ללא מטרות רווח. Sand Cloud הוקמה בסן דייגו בשנת 2014 על ידי ברונו אשידמיני, סטיבן פורד וברנדון לייבל. הרעיון המקורי של המותג היה ליצור הכלאה בין מגבת וכרית שתאפשר תנומות טובות יותר על החוף. בעוד האב טיפוס המקורי היה פופולרי, לקוחות חיפשו מגבות צבעוניות של החברה, ללא הכרית המצורפת. בשנת 2014, שלושת החברים עזבו את עבודתם בתאגידים כדי לעבוד על מגבות Sand Cloud במשרה מלאה, ובנו את המותג, המוצר והמשימה של שימור ימי. הם גייסו 15,000 דולר ב-Kickstarter ואז הופיעו ב"כרישים" בשנת 2017, וסגרו עסקה עם רוברט הרגאבץ תמורת השקעה של 200,000 דולר תמורת 15% מהעסק. עד היום ביצעה החברה מכירות של יותר מ-20 מיליון דולר. 10% מהרווחים נטו של Sand Cloud מועברים לשותפים מקומיים ללא כוונת רווח, כולל המכון לשימור ימי, קרן Surfrider של סן דייגו, מרכז היונקים הימי של האוקיינוס השקט, שומרי החופים של סן דייגו, קרן חיות הבר בהוואי ומחברי האוקיינוס. בשנת 2018 זכתה Sand Cloud לפילנתרופ השנה על ידי מרכז היונקים הימי באוקיינוס השקט. רשת 250,000 השגרירים של Sand Cloud משתמשת ברשתות החברתיות כדי להפיץ מודעות לנושאים סביב החיים הימיים ומשתתפת באופן קבוע במאמצי ניקויי חופים מקומיים. משימת החברה מתויגת בתור #SaveTheFishies כדי להפיץ מודעות חברתית לנושאים כמו זיהום פלסטיק באוקיינוס והגרעת שוניות האלמוגים. המגבות המיוחדות של Sand Cloud מיוצרות מכותנה טורקית ארוגה ביד. על פי Sand Cloud, החומר מאפשר למגבות להיות קלות משקל, עמידות, סופגות מים ועמידות בחול. Sand Cloud מוכרת גם מוצרים אחרים שהם ידידותיים לסביבה, כגון הלבשה מחומרים ממוחזרים, קרם הגנה מפני שונית, בקבוקי מים רב פעמיים וקשיות מתכת. מוצרי Sand Cloud זמינים באתר האינטרנט שלה, בחנות אמזון שלה, בקמעונאים נבחרים, באתר מקוון ובחנות שלהם ב-Bed Bath & Beyond. אתר האינטרנט הרשמי של Sand Cloud (באנגלית) https://www.business2community.com/social-buzz/shark-tank-sand-cloud-accepts-deal-robert-herjavec-200000-01787559
The Avalanche (אלבום)

The Avalanche (או בשמו המלא !The Avalanche: Outtakes and Extras from the Illinois Album על העטיפה) הוא אלבומו השישי של הזמר סופיאן סטיבנס, המורכב מהקלטות גנוזות שהיו אמורות להיכלל באלבומו הקודם. בהודעה לעיתונות באתר Asthmatic Kitty נמסר כי האלבום אילינוי היה אמור להיות כתקליט כפול (שכולל קרוב ל -50 שירים), אך הרעיון נחרץ בסופו של דבר. בסופו של דבר, סטיבנס לקח 21 שירים שננטשו בעבר, והוציא אותם כאלבום. במאי 2006 קיבלה פיצ'פורק הרשאה להפיץ את הרצועה השנייה מתוך The Avalanche, תחת הכותרת "Dear Mr. Supercomputer", באתר האינטרנט שלהם בפורמט MP3. האלבום כולו הודלף לאינטרנט ב־9 במאי 2006. אתר האינטרנט הרשמי של The Avalanche (באנגלית) מידע על האלבום The Avalanche באתר MusicBrainz מידע על האלבום The Avalanche באתר AllMusic האלבום The Avalanche באתר Discogs The Avalanche באתר יוטיוב
דיקסי (רשת מרכולים)

דיקסי (ברוסית: Дикси) היא חברה קמעונאית רוסית, שהייתה רשת המזון השלישית בגודלה במדינה. החברה ממוסקבה וחברות הבת שלה התמחו במכירת מזון ומוצרים יומיומיים. דיקסי הייתה חברת בת של חברה בשם DKBR MEGA RETAIL GROUP LIMITED,‏ עד שהרשת נרכשה על ידי מגניט ביולי 2021. המתחרות העיקריות שלה הן קבוצת X5 Retail, Metro Group, אושה, לנטה ואחרות. החברה הוקמה בשנת 1992 בסנקט פטרבורג והחלה את התרחבותה בשנת 1999 כאשר פתחה חנות במוסקבה ומשם החלה להתרחב לאזורים אחרים במדינה. היא מפעילה שלושה מותגים. החברה נמחקה מבורסת מוסקבה בשנת 2017 וביולי 2021 עברה להעלות של רשת מגניט. נכון לדצמבר 2018, לחברה היו 2,707 חנויות שכונתיות, סופרמרקטים וחנויות נוחות במוסקבה, פטרבורג וארבעה מחוזות פדרליים של רוסיה: מרכז, צפון מערב ואוראל וגם במחוז קלינינגרד, כולל: 2,537 חנויות דיקסי, 41 חנויות מינימרקטים והיפרמרקטים, 129 חנויות ויקטוריה ב-755 יישובים ברוסיה. לדיקסי היו 8 מרכזי הפצה המספקים מוצרים לחנויותיה באזורי המפתח והחזיקה גם בצי משאיות, שייעל את עלויות ההובלה ומבטיח משלוחים מהירים לחנויות. מדיה וקבצים בנושא דיקסי בוויקישיתוף אתר האינטרנט הרשמי של דיקסי (ברוסית) דיקסי, ברשת החברתית פייסבוק דיקסי, ברשת החברתית אינסטגרם "Завершение процедур по объединению торговых сетей группы компаний «ДИКСИ», «Бристоль» и «Красное & Белое»". group.dixy.ru (ברוסית). נבדק ב-2019-11-27. "Сервер раскрытия информации". e-disclosure.ru. נבדק ב-5 ביוני 2019. {{cite web}}: (עזרה) "Операционные результаты". group.dixy.ru. נבדק ב-2019-11-27.